
[bookmark: _Hlk195509723]LĪGUMA VIENOŠANĀS Nr. IeM_NVA_2025/15-Buv
[bookmark: _Hlk151723240]Līgums: Katastrofu pārvaldības centra Jaunceltnes ielā 28C, Aizkrauklē, Aizkraukles novadā (kad.nr. 3201 051 0303) projektēšana, būvdarbi un autoruzraudzība

Dokumenta datums ir tā 
elektroniskās parakstīšanas datums 
Nodrošinājuma valsts aģentūra, reģistrācijas numurs 90009112024, juridiskā adrese Čiekurkalna 1.līnija 1 k-2, Rīga, LV-1026, tās [..] personā, kas rīkojas pamatojoties uz [..](turpmāk – Pasūtītājs), no vienas puses, un

personu apvienība „JAUNBŪVE”, ko veido tās biedri sabiedrība ar ierobežotu atbildību “PRO DEV”, reģistrācijas numurs 40003776456, juridiskā adrese: Krasta iela 68A, Rīga, LV-1019, un sabiedrība ar ierobežotu atbildību “NEWCOM Construction”, reģistrācijas numurs 40003634979, juridiskā adrese: Gustava Zemgala gatve 76, Rīga, LV-1039, ko saskaņā ar 2025.gada 18.marta Sabiedrības līguma Nr. PD17/03/2025-1-25KPC-AIZ 2.9.punktā noteikto pilnvarojumu pārstāv tās pilnvarotā persona sabiedrība ar ierobežotu atbildību “PRO DEV”, kuru uz [..] pamata pārstāv tās [..](turpmāk – Uzņēmējs), no otras puses,

[bookmark: _Hlk152071987]pamatojoties uz Pasūtītāja rīkotās iepirkuma procedūras “Katastrofu pārvaldības centru jaunbūvju būvniecība Preiļos, Aizkrauklē, Siguldā, Ludzā”, iepirkuma identifikācijas Nr. IeM NVA 2023/119, rezultātiem, Uzņēmēja Piedāvājumu iepirkuma procedūras 2.daļā – Katastrofu pārvaldības centra Jaunceltnes ielā 28, 28C, Aizkrauklē, Aizkraukles novadā (kad.nr.32010010360; 32010510303) /uz Līguma noslēgšanas dienu zemes vienības ir apvienotas vienā īpašumā ar kadastra numuru 3201 051 0303 un adresi Jaunceltnes iela 28C, Aizkraukle, Aizkraukles novads/ projektēšana, būvdarbi un autoruzraudzība un saskaņā ar Līguma noteikumiem (turpmāk – Darbi), Puses vienojas: 

Līguma noteikumi ietver – Vispārīgos noteikumus: Starptautiskās Inženierkonsultantu Federācijas “Iekārtu piegādes un projektēšanas – būvniecības darbu līguma noteikumi elektriskajiem un mehāniskajiem darbiem, būvniecības un inženierdarbiem, kuru projektēšanu veic uzņēmējs” (Latvijas Inženierkonsultantu asociācijas 2005.gada tulkojums), kā kopijas var iegādāties Latvijas Inženierkonsultantu asociācijā, Krišjāņa Barona ielā 99/1a, Rīgā, LV-1012, e-pasts: [..] vai[..], un Speciālos noteikumus, kas ietver Vispārīgo noteikumu labojumus un papildinājumus, un Speciālo noteikumu pielikumus.

Ja līguma Vispārīgajos noteikumos lietotie izteicieni ir neskaidri, to saturs noskaidrojams ievērojot International Federation of Consulting Engineers “Conditions of Contract for Plant and Design – Build (First Ed, 1999) for Electrical and Mechanical Plant, and for Building and Engineering Works, Designed by the Contractor” (teksts angļu valodā), kā kopijas var iegādāties [..]

1. Līguma vienošanās vārdiem un izteicieniem ir tāda pati nozīme, kāda tiem ir noteikta Līguma noteikumos.

2. Šādi dokumenti veido un ir daļa no Līguma:
a. šī Līguma vienošanās,
b. Piedāvājuma vēstule un Piedāvājuma pielikums,
c. Līguma noteikumi,
d. iepirkuma procedūras dokumenti, tai skaitā Pasūtītāja prasības (Tehniskā specifikācija), pretendentu kvalifikācijas prasības, iepirkuma procedūras laikā sniegtā papildu informācija, ieinteresēto piegādātāju sanāksmes protokols, u.c. pielikumi,
e. aizpildītās Formas,
f. Uzņēmēja piedāvājums, tai skaitā tehniskais piedāvājums, informācija par Uzņēmēja personālu un apakšuzņēmējiem.
3. Ievērojot maksājumus, kurus Pasūtītājs saskaņā ar Līguma noteikumiem veiks Uzņēmējam, Uzņēmējs apņemas saskaņā ar Līguma noteikumiem izprojektēt, veikt un pabeigt Darbus un novērst visus defektus tajos.

4. Ievērojot Darbu projektēšanu, izpildi un pabeigšanu un visu defektu novēršanu tajos, Pasūtītājs apņemas saskaņā ar Līguma noteikumiem samaksāt Uzņēmējam Līguma cenu.

5. Akceptētā Līguma summa, bez PVN: 8 287 940,37 EUR (astoņi miljoni divi simti astoņdesmit septiņi tūkstoši deviņi simti četrdesmit euro un 37 centi), no kuras:
6.1. par projektēšanas darbiem (būvniecības ieceres dokumentācijas izstrādes darbi) –314 715,47 EUR (trīs simti četrpadsmit tūkstoši septiņi simti piecpadsmit euro un 47 centi);
6.2. par būvdarbiem – 7 913 844,62 EUR (septiņi miljoni deviņi simti trīspadsmit tūkstoši astoņi simti četrdesmit četri euro un 62 centi);
6.3. par autoruzraudzības darbiem – 59 380,28 EUR (piecdesmit deviņi tūkstoši trīs simti astoņdesmit euro un 28 centi).

Līguma 1.posma summa, bez PVN: 77 194,36 EUR (septiņdesmit septiņi tūkstoši viens simts deviņdesmit četri euro un 36 centi),
Līguma 2.posma summa, bez PVN: 237 521,11 EUR (divi simti trīsdesmit septiņi tūkstoši pieci simti divdesmit viens euro un 11 centi),
Līguma 3.posma summa, bez PVN: 7 973 224,90 EUR (septiņi miljoni deviņi simti septiņdesmit trīs tūkstoši divi simti divdesmit četri euro un 90 centi).

Nodokļu nomaksa veicama atbilstoši spēkā esošiem normatīvajiem aktiem, tajā skaitā pievienotās vērtības nodoklis tiek piemērots saskaņā ar Pievienotās vērtības nodokļa likumu.
 
6. Rekvizīti maksājumu veikšanai Uzņēmējam: 
kredītiestāde:[..].

7. Līguma vienošanās ir sagatavota uz 2 (divām) lapām elektroniska dokumenta veidā un parakstīta ar drošu elektronisko parakstu.

8. Līgums stājas spēkā dienā, kad Puses ir parakstījušas šo Līguma vienošanos.

